তাহির নাসিম হত্যা

তাহির আহমেদ নাসিম ইলিনয় ফেরত একজন মার্কিন নাগরিক; যিনি ২৯ জুলাই ২০২০ খ্রিষ্টাব্দে পেশোয়ারের আদালতকক্ষে বিচারক শকুন্তলা খানের সম্মুখে গুলিবিদ্ধ হয়ে মৃত্যুবরণ করেন। মার্কিন পররাষ্ট্র দপ্তর বিবৃতিতে জানিয়েছে, নাসিমকে ইলিনয় থেকে প্রলোভন দেখিয়ে পাকিস্তানে নিয়ে যাওয়া হয়েছিল। তারপর তাঁকে ফাঁদে ফেলে ধর্মনিন্দার আইনে বিচার শুরু হয়। এই ধরনের লজ্জাজনক ঘটনা যাতে আর না হয়, তা নিশ্চিত করতে অবিলম্বে সংস্কার কর্মসূচি হাতে নেওয়ার জন্য পাকিস্তানকে কড়াভাষায় বিবৃতিতে বলে মার্কিন পররাষ্ট্র দপ্তর। খালিদ খান নামক ১৯ বছর বয়সী এক স্থানীয় ব্যক্তি দ্বারা নাসিম ৬ বার গুলিবদ্ধ হন। নাসিম আহমেদীয়া সম্প্রদায়ের মানুষ ছিলেন। বাইরে থেকে আদালতকক্ষে ঢোকা পর্যন্ত একাধিক জায়গায় তল্লাশি করার নিয়ম থাকা সত্ত্বেও কীভাবে হত্যাকারী রিভলভার নিয়ে আদালতকক্ষে ঢুকল; এপ্রশ্নের এখন অবধি সমাধা হয়নি। নাসিমের হত্যাকারী খালিদের সমর্থনে কয়েক সহস্র মানুষ পেশোয়ারে সমাবেশ করে। নাসিমকে ২০১৮ সালে ধর্ম অবমাননার দায়ে গ্রেফতার করা হয়। এর পর থেকেই পুলিশি হেফাজতে ছিলেন তিনি। তার বিরুদ্ধে অভিযোগ, নিজেকে নবী দাবি করে ব্লাসফেমি আইন ভঙ্গ করেছেন তিনি। নাসিমের বিরুদ্ধে দায়ের করা মামলায় ব্লাসফেমি আইনের ২৯৫-এ, ২৯৫-বি এবং ২৯৫-সি ধারা ভঙ্গের অভিযোগ আনা হয়। অভিযোগে বলা হয়, নিজেকে নবী দাবি করে ইসলাম ধর্মের মহানবী হজরত মোহাম্মদ (সা.)-কে অবমাননা করেছেন তিনি। পাকিস্তানের সাধারণ মানুষের মধ্যে এ হত্যাকাণ্ডের প্রতি বেশ ইতিবাচক প্রতিক্রয়া দেখা গিয়েছে। হত্যাকারীকে তরুণদের আইকন হিসেবে অভিহিত করছে বেশ কিছু স্থানীয় গণমাধ্যম। তাকে ন্যাশনাল হিরোও বলা হয়েছে। সামাজিক যোগাযোগ মাধ্যমে সিংহের সঙ্গে তুলনা করছেন অনেকেই। সিংহের সঙ্গে খালিদের ছবি যুক্ত করে সামাজিক যোগাযোগ মাধ্যম সয়লাব। স্থানীয় এক গণমাধ্যম থেকে জানা যায়, সামাজিক যোগাযোগ মাধ্যমে তার ছবিতে গোলাপের পাপড়ি বর্ষণ করা হয়েছে। তাকে আশিক-ই-রসুল (নবীপ্রেমিক) হিসেবে অভিহিত করা হয়েছে। এমনকি পাকিস্তানি নেতারাও এই তরুণের প্রশংসায় গান বেঁধেছেন। হত্যাকাণ্ডের পরদিনই একটি কট্টরপন্থী ইসলামিক গোষ্ঠী তাহিরের হত্যাকারীর মুক্তি দাবি করেছে। "আদালতে ধর্মনিন্দায় অভিযুক্ত ব্যাক্তিকে বিচারকের সামনে গুলি করা হল পাকিস্তানে"। Bangla News, বাংলা খবর, Latest Bengali News Live, Bangla Khobor, Bangla Khabar - Bangla Hunt (ইংরেজি ভাষায়)। ২৯ জুলাই ২০২০। সংগ্রহের তারিখ ৫ আগস্ট ২০২০।  "Killing of Tahir Naseem"। United States Department of State (ইংরেজি ভাষায়)। সংগ্রহের তারিখ ২০২০-০৮-০২।  এই উৎস থেকে এই নিবন্ধে লেখা অন্তর্ভুক্ত করা হয়েছে, যা পাবলিক ডোমেইনে রয়েছে। Hollingsworth, Julia; Raja, Adeel (জুলাই ৩১, ২০২০)। "US national shot dead in Pakistan courtroom during blasphemy trial"। CNN। সংগ্রহের তারিখ ২০২০-০৮-০২।  Masood, Salman (২০২০-০৭-৩০)। "American Accused of Blasphemy Is Killed in Pakistan Courtroom"। The New York Times (ইংরেজি ভাষায়)। আইএসএসএন 0362-4331। সংগ্রহের তারিখ ২০২০-০৮-০২।  Welle (www.dw.com), Deutsche। "পাক আদালতে হত্যা, ক্ষুব্ধ অ্যামেরিকা | DW | 31.07.2020"। DW.COM। সংগ্রহের তারিখ ৫ আগস্ট ২০২০।  Gannon, Kathy (২০২০-০৭-৩১)। "Thousands rally in Pakistan in support of killer of American"। Jacksonville Journal-Courier। সংগ্রহের তারিখ ২০২০-০৮-০২। [স্থায়ীভাবে অকার্যকর সংযোগ] "ধর্ম অবমাননায় অভিযুক্তকে আদালতে গুলি করে হত্যা | banglatribune.com"। Bangla Tribune। ১২ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০২০।  "আদালতে আহমদিয়া মুসলিমকে খুন করে পাকিস্তানে ঘাতকই নায়ক, খেপেছে যুক্তরাষ্ট্র | কালের কণ্ঠ"। Kalerkantho। সংগ্রহের তারিখ ৫ আগস্ট ২০২০।